ריצ'רד ג'. אוונס

ריצ'רד ג'. אוונס (נולד ב-29 בספטמבר 1947 בלונדון) הוא היסטוריון בריטי העוסק בהיסטוריה של גרמניה, ואירופה המודרנית, בעיקר היסטוריה חברתית ותרבותית, מאז אמצע המאה התשע עשרה. כיום פרופסור להיסטוריה מודרנית באוניברסיטת קיימברידג'. כמו כן הוא עמית של האקדמיה הבריטית, החברה המלכותית לספרות והחברה ההיסטורית המלכותית, ועמית כבוד של מכללת ישו באוקספורד, מכללת גונוויל וקאיוס בקיימברידג' ומכללת בירקבק בלונדון.

אוונס זכה לפרסום, כשלימד באוניברסיטת אוקספורד, כאשר העיד במשפט הדיבה של דייוויד אירווינג נגד דבורה ליפשטדט. הוא פרסם ספר על המשפט, "לשקר אודות היטלר" (Lying about Hitler).

ספר נודע נוסף שלו הוא "להגנת ההיסטוריה" (In Defence of History) בו הוא משיב לטענות פוסטמודרניסטיות המציגות את חקר ההיסטוריה כלא רלוונטי ולא יעיל.

בשנת 1984 ביחד עם מרי פולברוק הוא ייסד ירחון מדעי German History.

בשנים 2005 עד 2008 פרסם אוונס טרילוגיה שעסקה בהיסטוריה פופולרית של הרייך השלישי.

ספרו שתורגם לעברית
 בצלו של היטלר (1989), תרגם עמי שמיר, ספרית אפקים, עם עובד, 1991. הספר עוסק בפולמוס ההיסטוריונים.

קישורים חיצוניים

הערות שוליים

היסטוריונים בריטים
סגל אוניברסיטת קיימברידג'
סגל אוניברסיטאות בממלכה המאוחדת
סגל אוניברסיטת לונדון
חברי האגודה המלכותית לספרות
בריטים שנולדו ב-1947
סגל אוניברסיטת מזרח אנגליה